**Nadesico** (japanski **機動戦艦ナデシコ**, Kidō Senkan Nadeshiko), poznat i pod nazivom *Martian Successor Nadeshiko* i *Mobile Battleship Nadeshiko*, je japanska anime i manga ZF komedija serija čiji je autor Kia Asamiya. Anime se pojavio 1996. a manga godinu dana kasnije, te se značajno razlikuje od animirane serije. Radnja se odvija u budućnosti u kojoj se ekipa borbenog broda iz naslova bori protiv izvanzemljske invazije sunčeva sustava. 1998. pojavio se i anime film, *Nadesico - Princ tame*.

U časopisu *Animage*, *Nadesico* je 1999. završio na prvom mjestu na listi najboljih animea godine, sa 2196 glasova (čime je nadvisio i razne popularne anime te godine, kao što su *Cowboy Bebop* i *Okolnosti njega i nje*), dok je glavni junak Akito u istom izdanju proglašen trećim najboljim muškim likom u animeu a junakinja Hoshino Ruri čak najboljim ženskim likom. Godinu dana ranije, serija je već bila zastupljena kada je završila na trećem mjestu na listi najboljih animea godine, sa 527 glasova. Čak tri epizode iz serije - broj 18, 19 i 26 - našlo se iste godine također na popisu najboljih anime epizoda.

U 2005. **TV Asahi** je objavio dvije liste "*100 najboljih animiranih ostvarenja*". *Nadesico* se našao na listi sastavljenoj po online anketi Japanaca, te je završio na 89. mjestu.

Radnja
------

Godina je 2196. Zemlja ratuje sa izvanzemaljskom rasom zvanom "plinoviti gušteri". Poduzeće zvano Nergal izgradi svemirski ratni brod, ND-001 Nadesico. Opremljen je vrhunskim oružjem a njegova ekipa se sastoji od civilnih stručnjaka sa raznih područja, iako neki pate od poremečaja osobnosti.

Glavni je junak Akito Tenkawa, mladić sa tajnovitom prošlošću. Nekada je bio stanovnik kolonije na Marsu, ali je pobjegao prije nego je istu uništila invazija plinovitih guštera. Akito se pojavio na Zemlji bez znanja kako je tamo stigao. Mrzi borbu i samo želi biti vrhunski kuhar. Međutim, stalno ga zovu kako bi upravljao robotima koji se koriste u borbi protiv izvanzemaljaca. I na brodu ima dosta komplikacija: većina ekipe broda su žene koje su većinom zaljubljene u njega, pogotovo zapovjednica Yurika Misumaru. Akito pak samo želi kuhati i gledati svoj najdraži anime, *Gekigangar III*.

Glasovi
-------

* Yuji Ueda - Akito Tenkawa
* Houko Kuwashima - Yurika Misumaru
* Kentarou Itou - Jun Aoi
* Miki Nagasawa - Izumi Maki
* Naoko Matsui - Inez Fressange
* Naoko Takano - Megumi Reinard
* Omi Minami - Ruri Hoshino
* Tomokazu Seki - Gai Daigoji

Produkcija
----------

Serija je spoj komedije i drame, pošto se likovi zabavljaju između dramatičnih trenutaka rata. Mnogi likovi su i sami ljubitelji animea, a priča često uspoređuje ušminkani, idealizirani prikaz rata u animeu unutar animea, *Gekigangar III*, i stvarnog stanja rata koju proživljavaju članovi ekipe Nadesico. Serija namjerno uključuje neke ZF klišeje, kao što su putovanje kroz vrijeme i izvanzemaljska invazija, ali ih preokreče naopačke pred kraj kada se javlja nekolicina obrata.

Postoji nekoliko referenci na druge anime serije, kao što su *Space Battleship Yamato* (japanska fraza "Yamato Nadeshiko" je japanski ideal ženstvenosti). Jedna od junakinja u priči je bivša seiyuu, tj. glumica koja je podarila svoj glas u nekom animeu (prema nekim procjenama, ona je parodija na glumicu Megumi Hayashibara), a druga je ljubiteljica animea koja crta svoje vlastite gay mange, dok je glavni junak Akito ljubitelj (fiktivnog) animea *Gekigangar III*, na kojem zasniva gotovo cijeli svoj život.

U jednoj epizodi, brod održi čak pravu anime konvenciju na kojoj se odigra maraton emitiranja *Gekigangara* a ljudi se oblače u kostime svojih anime junaka. Druga epizoda je parodija na anime Macross pošto ekipa slavi *Miss Nadesico* kako bi odlučili o novoj zapovjednici, a svi ženski članovi sudjeluju. U natjecanja spada i demonstracija pjevanja.

Izmišljeni anime *Gekigangar* je ustvari parodija na razne mecha anime serije 1970-ih i 1980-ih, pogotovo na seriju *Getter Robo*, *Gundam* i *Harlock*.

Kritike
-------

> Za one koji su očekivali novi *Gundam* ili *Shin Seiki Evangelion*, ili ljubitelje ozbiljnijih ostvarenja autora Asamiye, Nadesico će možda biti razočarenje. Međutim, ako gledatelji traže solidno zabavnu, uravnoteženo bedastu a opet iznenađujuće pametnu priču i simpatićne likove, Nadesico će biti prava poslatica. Da je barem više anime autora napravilo ovakve "greške"...Većina nasilja sastoji se of eksplodirajućih robota/brodova i bedastog slapsticka, no oni posvećuju jednu cijelu epizodu pogrebu cijelog stanovništva jedne uništene svemirske kolonije, koja je istodobno primjerena i urnebesna, što za moj pojam po kozmičkoj poanti jedino nije ravno epizodi "Chuckles the Clown" iz serije *The Mary Tyler Moore Show*.
> 
> – Carlos Ross

> Hvaljena kao jedna od najomiljenijih anime serija, *Nadesico* je jednostavno izuzetan. Od detalja pa sve do priče, ne ostavlja nijedan kamen neokrenut, a ja imam same pohvale za njega.
> 
> – Rowena Lim Lei

> ...najbolji način da ovo opišem je da kažem da je ovaj anime kao *Excel Saga* sa pravom radnjom koja zapravo funkcionira. Često sam se smijao kada sam primjetio reference na ono što ja zovem *Macrossov* kozmos u prvih trinaest epizoda..."Filler epizode" bile su smiješnije nego one koje je pokretala priča.
> 
> – Kain

Izvori
------

1. ↑  „*Nadesico (manga)*". Anime News Network. Pristupljeno 9. prosinca 2011.
2. 1 2  „*Martian Successor Nadesico - The Motion Picture: Prince of Darkness (1998)*". New York Times. Pristupljeno 9. prosinca 2011.
3. ↑  „*Animage: 21st Anime Grand Prix*". Animage. lipanj 1999. Pristupljeno 27-08-2011.
4. 1 2  „*Animage 20th Anime Grand Prix*". Animage. svibanj 1998. Pristupljeno 27-08-2011.
5. ↑  „*Japan's Favorite TV Anime*". Anime News Network. 13-10-2006. Pristupljeno 11. prosinca 2011.
6. ↑  Goebel, Greg (2004-02-28). „*Martian Successor Nadesico V1 (2\*)*". Vectorsite. Pristupljeno 2007-11-27.
7. ↑  „*Character Profile: Megumi Raynard*". Absolute Anime. 2006-07-23. Pristupljeno 2007-11-27.
8. ↑  Dungan, Mike. „*Martian Successor Nadesico Essential Anime Vol. #3*". Anime On DVD. Arhivirano iz originala na datum 2005-03-08. Pristupljeno 2007-11-27.
9. ↑  McCarter, Charles. „Martian Successor Nadesico (Page 4)". ex.org. Arhivirano iz originala na datum 2012-07-30. Pristupljeno 2007-11-27.
10. ↑  Carlos Ross. „*THEM Anime Reviews 4.0 - Martian Successor Nadesico*". THEM Anime Reviews 4.0. Pristupljeno 11. prosinca 2011.
11. ↑  Rowena Lim Lei (14. veljače 2001). „*Anime Review of Martian Successor Nadesico*". Anime Critic. Arhivirano iz originala na datum 2010-02-05. Pristupljeno 11. prosinca 2011.
12. ↑  Kain (26-04-2004). „*Martian Successor Nadesico*". Anime Academy. Pristupljeno 2011-01-01.

Vanjske poveznice
-----------------

* *Kidō Senkan Nadeshiko* na sajtu IMDb
* *Nadesico* na Anime News Network
* *Nadesico* na AnimeNfo

| * p
* r
* u
Dobitnici nagrade za najbolji anime u časopisu *Animage* |
| --- |
| 1979–1980 | 
* *Mobile Suit Gundam* (1979–1980prva dodjela)
* *Space Runaway Ideon* (1980)

 |
| 1981–1990 | 
* *Adieu Galaxy Express 999* (1981)
* *Six God Combination Godmars* (1982)
* *Crusher Joe* (1983)
* *Nausicaä of the Valley of the Wind* (1984)
* *Dirty Pair* (1985)
* *Castle in the Sky* (1986)
* *Saint Seiya* (1987)
* *My Neighbor Totoro* (1988)
* *Kiki's Delivery Service* (1989)
* *Nadia: The Secret of Blue Water* (1990)

 |
| 1991–2000 | 
* *Future GPX Cyber Formula* (1991)
* *Sailor Moon* (1992)
* *YuYu Hakusho* (1993–1994)
* *Neon Genesis Evangelion* (1995–1996)
* *The End of Evangelion* (1997)
* *Martian Successor Nadesico* (1998)
* *Cardcaptor Sakura* (1999)
* *Saiyuki* (2000)

 |
| 2001–2010 | 
* *Fruits Basket* (2001)
* *Mobile Suit Gundam SEED* (2002)
* *Fullmetal Alchemist* (2003)
* *Mobile Suit Gundam SEED Destiny* (2004–2005)
* *Code Geass: Lelouch of the Rebellion* (2006–2007)
* *Code Geass: Lelouch of the Rebellion R2* (2008)
* *K-On!* (2009)
* *Inazuma Eleven* (2010)

 |
| 2011–danas | 
* *Inazuma Eleven GO* (2011-2012)
* *Attack on Titan* (2013)
* *Free! ~Eternal Summer~* (2014)
* *Mr. Osomatsu* (2015)
* *Mobile Suit Gundam: Iron-Blooded Orphans* (2016)
* *Idolish7* (2017)
* *Case Closed* (2018)
* *Demon Slayer: Kimetsu no Yaiba* (2019)

 |